في الحقيقه بغيت نكتب شي حاجه علی  زعما بحال الناس، ومعرفت ما نقول وكيفاش نوصفها  

نقدر نعبر عليها بمجموعه من الأحاسيس المختلفه لي دوزت وسط منها لي بقاو لي في الراس  

 الاكتشاف  ملي بديت خدام علی مشروع أجي تفهم الحدود البحريه، وتصادف مع سفري لبروكسيل لعند مؤسسات الاتحاد الأوروبي، تلاقيت بتقنيين تيخدمو علی ملفات منها الصيد البحري مع المغرب و خديت نظره شامله علی لبلان و توجتو بحلقه ديال أجي تفهم علی الموضوع
 
 الرعب  ملي عرفت أنو الجائحه جايه جايه وتيقنت  انه غادي ندوزو السيناريو لي دوزت الصين، ترعبت حينت كنت ماعارف علی هادشي والو وخفت بزاف علی الوليدات الصغار هادشي لي خلاني نقلب و نتبع اشنو طاري و نبرطاجي مع الناس
 
 المسؤوليه  ملي لقيت بلي الالاف تيتبعو الحسابات ديالي مع هاد الجائحه باش ايعرفو اخر المستجدات  اواه واش غادي نبقی نشر فقط أخبار كورونا راه هادشي تيأثر عليا سلباً حتی أنا 
 
 الرهبه و الدهشه و الخوف  ملي نشرت قانون  حسيت براسي محط أنظار العالم بشكل فيه استغراب و تساؤل من نوع من هذا ؟ احساس فعلاً غريب وخايب ما نتمناه لحتی حد
 
 العز و الفخر  حكيت مع فريق العمل قصه باباينوفا، و ملي خدمت علی مشروع الغوله والسبع بنات ولقاو اعجاب في العالم العربي كامل، حسيت بالفخر أني مغربي و انه في ثقافتنا أشياء كثيره لي تتقال و هذا لي خلاني نكمل في مشروع عبره 

 الصدمه  بسبب أحداث الاغتصاب و الوفيات لي كانت وسط السنه 

 العزيمه  ملي سلا الحجر الصحي ولقيت راسي غلييييييظ و خاصني نقص شي  كيلو و الحمد لله نقصتها و عاوني بزاف اني نبرطاجي معاكم لونطريما ديالي نوضترينينوض 

 موجه من التفاؤل  ملي بديت مشروع واحدمنا وعاودت قصص ياسر، يوسف، ورشيد ديال دوار تيزي نوشك، عرفت شحال هاد الناس ضربو تماره و خدامين فالسكات، عرفت انه مزال مادرت والو زيييد خدم
 
 الانتقام  ملي صوبت حلقه التبرع بالدم كأني قلت كلام كان باغي ابراهيم ولد ختي ايقولو لكلشي الناسالله يرحمو
 
 التعب  ملي خدمت علی مشروع اللقاحات الأخير
 
هادشي كولو عندو فقط علاقه بحياتي المهنيه كفنان و مبقش و صانع محتوی، 
أما ماخفي هو الحياه الشخصيه لي فيها ناس كثار ماتيبانوش بغيت نقول ليهم شكراً جزيلاً عام كان مدكس 

وطبعاً شكرا ليكم
و دائماً التفاؤل وياربي  تكون أحسن 